Diari Oficial de la Generalitat Valenciana


Sumari del DOGV 6032, del 10-06-2009 (2009/6697)

Informació pública de les sol·licituds d'autorització ambiental integrada de les instal·lacions de valorització i eliminació de residus urbans del Projecte de gestió de residus del Pla zonal de les zones VI, VII i IX.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6032

Data del DOGV
:   10-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6697


Data del document
:   01-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Informació pública de les sol·licituds d'autorització ambiental integrada de les instal·lacions de valorització i eliminació de residus urbans del Projecte de gestió de residus del Pla zonal de les zones VI, VII i IX. [2009/6697]  
De conformitat amb el que establixen l'article 28 de la Llei 2/2006, de 5 de maig, de prevenció de la contaminació i qualitat ambiental; l'article 9 del Reial decret legislatiu 1/2008, d'11 de gener, pel qual s'aprova el Text refós de la llei d'avaluació d'impacte ambiental de projectes; els articles 96 i 98 de la Llei 16/2005, de 30 de desembre, de la Generalitat, urbanística valenciana; l'article 48 del Decret 67/2006, de 19 de maig, del Consell, pel qual s'aprova el Reglament d'ordenació i gestió territorial i urbanística; l'article 29.1 de la Llei 10/2004, de 9 de desembre, de la Generalitat, del sòl no urbanitzable; l'article 10 de la Llei 9/2006, de 28 d'abril, sobre avaluació dels efectes de determinats plans i programes en el medi ambient, i l'article 45 del Decret 120/2006, d'11 d'agost, del Consell, pel qual s'aprova el Reglament de paisatge de la Comunitat Valenciana, se sotmeten a informació pública els expedients següents seguits a instància de la UTE Senda Ambiental, SA - Reciclados y Servicios del Mediterráneo, SL (UTE Ecored), amb CIF G-97860290 i adreça al carrer de la Solidaritat, 41, 46886, Aldaia (València):  
- Exp.: 027/08 IPPC  
- Emplaçament: paratge Puntal de la Hiedra, s/n, de Caudete de las Fuentes (València)  
- Projecte: planta de tractament de residus urbans amb abocador de rebutjos.  
- Exp.: 198/07 IPPC  
- Emplaçament: paratge Canyada Parda, s/n, de Llíria (València)  
- Projecte: planta de tractament de residus urbans.  
La qual cosa es posa en general coneixement perquè en el termini de 45 dies hàbils a partir de l'endemà a la publicació d'aquest anunci en el Diari Oficial de la Comunitat Valenciana, les corporacions i els particulars interessats puguen presentar les al·legacions que consideren convenients.  
Durant aquest termini les persones interessades poden examinar els projectes presentats, que estaran exposats en hores d'atenció al públic en els organismes següents:  
- Centre d'Informació i Documentació Ambiental (CIDAM), carrer Marià Cuber, 14 de València  
- Consorci València Interior, C/ Adarve, 5-1r d'Utiel (València)  
- Ajuntament de Caudete de las Fuentes (exp. 027/08 IPPC)  
- Ajuntament de Llíria (exp. 198/07 IPPC)  
València, 1 de juny de 2009.- El director general per al Canvi Climàtic: Jorge Lamparero Lázaro.